Rimska Republika (1798–1799)
Rimska Republika (talijanski: Repubblica Romana) je kratkotrajna historijska država na Apeninskom poluotoku koja je egzistirala od 1798. do 1799. kada je obnovljena Papinska Država.

Historija 
Rimska Republika je osnovana u februaru 1798. nakon što je francuska revolucionarna vojska zauzela Rim i okolicu. Papa Pio VI je uhapšen i interniran u Francusku, a nova republika je organizirana po uzoru na Revolucionarnu Francusku s direktorijem od sedam konzula. Već u novembru 1798. napuljski kralj Ferdinando I poslao je vojsku koja je zauzela Rim, ali su se Francuzi pobjedonosno vratili već sljedećeg mjeseca. Ponovno uspostavljena republika trajala je samo do 1799., kad su pod udarom austrijsko-ruske ofanzive Francuzi istjerani iz Apeninskog poluotoka. 

Iako je Napoléon već slijedeće 1800. ponovno zauzeo Apeninski poluotok, nije obnovio Rimsku Republiku jer je želio izgladiti odnose s papom Piom VII, sa kojim je zahvaljujući vjerojatno i time što mu je dopustio da zadrži svoju državu, potpisao konkordat 1801. godine. To nije dugo trajalo jer je 1809. Napoleon anektirao Papinsku Državu u Prvo Francusko Carstvo, a nakon tog 1811. svog tek rođenog sina Napoléona II proglasio rimskim kraljem.

Izvori

Vanjske veze 

 Roman Republic 

Satelitske države Prvog Francuskog Carstva
Republika 18. vijek
Historija Italije po periodima